องค์การบริหารส่วนตำบลแหลม
7



 รายงานการประชุมสภาองค์การบริหารส่วนตำบลแหลม
สมัยสามัญ สมัยที่ 2 ครั้งที่ 1/๒๕62
เมื่อวันที่  13 มิถุนายน พ.ศ. ๒๕62
ณ ห้องประชุมสภาองค์การบริหารส่วนตำบลแหลม
ผู้มาประชุม
	ลำดับที่
	ชื่อ- สกุล
	ตำแหน่ง
	ลายมือชื่อ
	หมายเหตุ

	๑
	นายจินดา  คงตุก
	ประธานสภาฯ
	จินดา  คงตุก
	

	๒
	นายวีระนันท์  จันทร์นุ่น
	รองประธานสภาฯ
	-
	ลาป่วย

	๓
	นายคำนูญ  เจ้ยเปี้ยว
	ส.อบต.ม.๑
	คำนูญ  เจ้ยเปี้ยว
	

	๔
	นายมล  ชุมทอง
	ส.อบต.ม.๑
	-
	ลาป่วย

	๕
	นายสมยศ  ชูเมือง
	ส.อบต.ม.๒
	สมยศ  ชูเมือง
	

	6
	นางสุคนธ์  รอดเมือง
	ส.อบต.ม.2
	สุคนธ์  รอดเมือง
	

	7
	นายพิทักษ์  คงแก้ว
	ส.อบต.ม.๓
	พิทักษ์  คงแก้ว
	

	8
	นายระบิล  ขวัญสุด
	ส.อบต.ม.๓
	-
	ลาป่วย

	9
	นายบรรยัด  แก้วมี
	ส.อบต.ม.๔
	-
	ลาป่วย

	10
	นายเทียนชัย  หนูยิ้มซ้าย
	ส.อบต.ม.๕
	เทียนชัย  หนูยิ้มซ้าย
	

	๑1
	นายวีระยุทธ  บัวเนี้ยว
	ส.อบต.ม.๖
	วีระยุทธ  บัวเนี้ยว
	

	๑2
	นายสังคม  พลายด้วง
	ส.อบต.ม.๖
	สังคม  พลายด้วง
	     

	๑3
	นายประเคียง  หนูพันธ์
	ส.อบต.ม.๗
	-
	ลาป่วย

	๑4
	นายรัตน์  คงมาก
	ส.อบต.ม.๗
	รัตน์  คงมาก
	

	๑5
	นายเจริญ  แย้มเกิด
	ส.อบต.ม.๘
	เจริญ  แย้มเกิด
	

	๑6
	นางสาววันทนา  รัตนวงศ์แข
	ส.อบต.ม.๙
	-
	ลาป่วย

	๑7
	นายอรรถพล  ชุมดำ
	ส.อบต.ม.๙
	อรรถพล  ชุมดำ
	

	๑8
	นายวิน  ศิริบุญ
	ส.อบต.ม.๑๐
	วิน  ศิริบุญ
	

	
	
	
	
	













ผู้เข้าร่วมประชุม
	ลำดับที่
	ชื่อ – สกุล
	ตำแหน่ง
	ลายมือชื่อ
	หมายเหตุ

	๑
	นายเสทือน  ถาวรนุรักษ์
	นายก อบต.แหลม
	เสทือน  ถาวรนุรักษ์
	

	2
	นายชม  หนูพันธ์
	รองนายก อบต.แหลม
	ชม  หนูพันธ์
	

	3
	นายธวัชชัย  สองแป้น
	รองนายก อบต.แหลม
	ธวัชชัย  สองแป้น
	

	4
	นายจรัล  แนมไสย
	เลขานุการนายก
	จรัล  แนมไสย
	

	5
	นายเกษม  จิตรานนท์
	เลขาสภาฯ (ปลัดอบต.แหลม)
	เกษม  จิตรานนท์
	

	6
	นายสานิตย์  ปลอดจันทร์
	นักวิเคราะห์นโยบายและแผน
	สานิตย์  ปลอดจันทร์
	

	7
	นางดวงเดือน  ทองบุญชู
	ผอ.กองคลัง
	ดวงเดือน  ทองบุญชู
	


			เมื่อถึงเวลา 10.00 น. เลขานุการสภา อบต.ฯ ได้เชิญสมาชิกสภาฯ และหัวหน้าส่วนราชการต่างๆ เข้าห้องประชุม ได้เชิญประธานสภาฯ จุดธูปเทียนบูชาพระรัตนตรัย และดำเนินการประชุมตามระเบียบวาระการประชุม
เริ่มประชุมเวลา ๑๐.๐๐  น
[bookmark: _GoBack]  ประธานสภาฯ	(นายจินดา  คงตุก) สวัสดีท่านสมาชิกสภาฯทุกท่าน ท่านคณะผู้บริหาร ท่านสารวัตรกำนัน ท่านผู้ใหญ่บ้าน ท่านปลัดและผู้ที่เข้าร่วมประชุมทุกท่านวันนี้เป็นการประชุมสภาฯ สมัยสามัญ สมัยที่ 2  ครั้งที่ 1/๒๕62 ต่อไป กระผมจะเริ่มประชุมตามระเบียบวาระการประชุม

ระเบียบวาระที่  ๑	เรื่องที่ประธานสภาฯ แจ้งให้ที่ประชุมทราบ
ประธานสภาฯ	(นายจินดา  คงตุก) สำหรับเรื่องที่ประธานแจ้งให้ที่ประชุมทราบ เป็นเรื่องการแข่งขันกีฬาตำบลแหลม ซึ่งได้กำหนดการแข่งขันไปแล้ว โดยสถานที่การแข่งขัน คือโรงเรียนวัดท้ายโนต โดยขอความร่วมมือจากทุกท่านในการดำเนินการแข่งขันกีฬาในครั้งนี้ สำหรับในวันที่ 14-15 มิถุนายน 2562 เป็นการดำเนินการโครงการอบรมเพิ่มประสิทธิภาพให้กับผู้บริหาร สมาชิกสภา อบต.แหลม พนักงานส่วนตำบลแหลม ลูกจ้างประจำ และพนักงานจ้าง  ประจำปี 2562 จึงขอความร่วมมือสมาชิก อบต.แหลม ทุกท่านได้เข้าร่วมโครงการดังกล่าว
         
ระเบียบวาระที่  ๒	เรื่องรับรองรายงานการประชุมครั้งที่แล้ว
		        2.1 รับรองรายงานการประชุมสภาองค์การบริหารส่วนตำบลแหลม สมัยสามัญ สมัยที่ 1 			ครั้งที่ 1/2562
ประธานสภาฯ	(นายจินดา  คงตุก) ต่อไปเป็นการรับรองรายงานการประชุมสภาฯ สมัยสามัญ สมัยที่ 1 ครั้งที่ 1/2562 ซึ่งรายงานการประชุมสภาฯ ดังกล่าวอยู่ในมือของท่านสมาชิกทุกท่านแล้ว สมาชิกท่านใดจะขอแก้ไขในส่วนที่บกพร่อง หรือสิ่งใดที่ไม่ถูกต้องให้ยกมือขึ้นขอแก้ไขได้เชิญครับ
ที่ประชุมฯ	(นายเทียนชัย  หนูยิ้มซ้าย ส.อบต. หมู่ที่ 5) เรียนท่านประธานสภาที่เคารพ และท่านสมาชิกผู้ทรงเกียรติ คณะผู้บริหาร รวมทั้งผู้เข้าร่วมประชุมทุกท่าน ซึ่งรายชื่อรายงานการประชุมสภาฯ สมัยสามัญ สมัยที่ 1 ครั้งที่ 1/2562 ได้ปรากฏรายชื่อ นายสุญามิตร  บัวดำ  สมาชิก อบต.แหลม หมู่ที่ 10 ซึ่งได้ลาออกไปแล้ว ขอให้แก้ไขในส่วนนี้ด้วยครับ ขอบคุณครับ
ประธานสภาฯ	(นายจินดา  คงตุก) ขอขอบคุณนายเทียนชัย  หนูยิ้มซ้าย ส.อบต. หมู่ที่ 5  ที่ได้ตรวจสอบรายละเอียดเพื่อดำเนินการแก้ไขในส่วนที่ผิดพลาดต่อไป มีสมาชิกท่านใดจะขอแก้ไขในส่วนที่บกพร่อง หรือสิ่งใดที่ไม่ถูกต้องให้ยกมือขึ้นขอแก้ไขเพิ่มเติมเชิญครับ

ที่ประชุม	-ไม่มี-
ประธานสภาฯ	(นายจินดา  คงตุก) เมื่อไม่มีสมาชิกท่านใดขอแก้ไขรายงานการประชุมสภาฯ ต่อไปผมจะขอมติที่ประชุมเพื่อรับรองรายงานการประชุมสภาฯ สมัยสามัญ สมัยที่ 1 ครั้งที่ 1/2562
ที่ประชุม	-มีมติเห็นชอบรายงานการประชุมฯ สมัยสามัญ สมัยที่ 1 ครั้งที่ 1/2562
ระเบียบวาระที่  ๓	เรื่องเสนอเพื่อพิจารณา
	 
	3.1 ขอพิจารณาเตรียมความพร้อมในการรับโอนสถานีสูบน้ำด้วยระบบไฟฟ้าคลองหนองโพรง จำนวน  1 แห่ง ขนาด 0.70/ลบ.ม./วินาที
ประธานสภาฯ	(นายจินดา  คงตุก) เรียนผู้เข้าร่วมการประชุมทุกท่าน สำหรับเรื่องเสนอเพื่อพิจารณา        3.1 ขอพิจารณาเตรียมความพร้อมในการรับโอนสถานีสูบน้ำด้วยระบบไฟฟ้าคลองหนองโพรง จำนวน 1 แห่ง ขนาด 0.70/ลบ.ม./วินาที  ขอเชิญท่านผู้บริหาร ได้เสนอญัตติเชิญครับ  
นายกฯ	(นายเสทือน  ถาวรนุรักษ์) กราบเรียนท่านประธานสภาที่เคารพและท่านสมาชิก รวมทั้ง	ผู้เข้าร่วมประชุมทุกท่าน สำหรับเรื่องที่ทางผู้บริหารต้องขอความเห็นชอบใน วาระ 3.1 	พิจารณาเตรียมความพร้อมในการรับโอนสถานีสูบน้ำด้วยระบบไฟฟ้า	 คลองหนองโพรง 	จำนวน  1 แห่ง ขนาด 0.70/ลบ.ม./วินาที ทั้งนี้ ด้วยสำนักงานชลประทานที่ 15 โดย โครงการส่งน้ำและบำรุงรักษา ปากพนังบน ได้พิจารณาและจัดเข้าแผนงานก่อสร้างใน	ปีงบประมาณ พ.ศ.2563 เมื่อดำเนินการก่อสร้างเรียบร้อยแล้ว กรมชลประทานจะถ่ายโอน	ภารกิจให้กับองค์กรปกครองส่วนท้องถิ่น เพื่อดูแลบำรุงรักษาและใช้งานตามวัตถุประสงค์ต่อไป	จึงขอให้องค์การบริหารส่วนตำบลแหลม โปรดพิจารณาดำเนินการนำเรื่องดังกล่าวเข้าสู่การ	ประชุมสภาองค์การบริหารส่วนตำบลแหลม เพื่อพิจารณาความพร้อมในการรับโอนหลังจาก	ดำเนินการก่อสร้างเสร็จเรียบร้อย   องค์การบริหารส่วนตำบลแหลม จึงนำเสนอสภาองค์การ	บริหารส่วนตำบลแหลมพิจารณาเตรียมความพร้อมในการรับโอนสถานีสูบน้ำด้วยระบบไฟฟ้า	คลองหนองโพรง จำนวน 1 แห่ง ขนาด 0.70/ลบ.ม./วินาที ตำบลแหลม อำเภอหัวไทร 	จังหวัดนครศรีธรรมราช และรับ โอนภารกิจดังกล่าวหลังจากโครงการก่อสร้างแล้วเสร็จ เพื่อให้เป็นไปตามระเบียบของกรมชลประทานในการดำเนินการก่อสร้างให้แล้วเสร็จและเป็นผลสำเร็จและเกิดประโยชน์สูงสุดแก่ประชาชนตำบลแหลม ต่อไปครับ ขอบคุณครับ
ประธานสภาฯ 	(นายจินดา  คงตุก) ตามที่ท่านนายกฯ ได้เสนอ ญัตติขอความเห็นชอบใน 3.1 ขอพิจารณาเตรียมความพร้อมในการรับโอนสถานีสูบน้ำด้วยระบบไฟฟ้าคลองหนองโพรง จำนวน 1 แห่ง ขนาด 0.70/ลบ.ม./วินาที  สมาชิกท่านใด จะอภิปราย เชิญเสนอได้ครับ 



ที่ประชุมฯ	(นายเทียนชัย  หนูยิ้มซ้าย ส.อบต. หมู่ที่ 5) เรียนท่านประธานสภาที่เคารพ และท่านสมาชิกผู้ทรงเกียรติ คณะผู้บริหาร รวมทั้งผู้เข้าร่วมประชุมทุกท่าน ตามหนังสือของโครงการส่งน้ำและบำรุงรักษาปากพนังตอนบน สิ่งที่ส่งมาด้วย 1. รายงานการศึกษาเบื้องต้นโครงการสถานีสูบน้ำด้วยไฟฟ้าคลองหนองโพรง ตำบลแหลม อำเภอชะอวด จังหวัดนครศรีธรรมราช โดยแก้ไขข้อความให้ถูกต้อง ดังนี้ สิ่งที่ส่งมาด้วย 1. รายงานการศึกษาเบื้องต้นโครงการสถานีสูบน้ำด้วยไฟฟ้าคลองหนองโพรง ตำบลแหลม อำเภอหัวไทร จังหวัดนครศรีธรรมราช ครับขอบคุณครับ
ประธานสภาฯ	(นายจินดา  คงตุก) ขอขอบคุณนายเทียนชัย  หนูยิ้มซ้าย ส.อบต. หมู่ที่ 5  ที่ได้ตรวจสอบรายละเอียดเพื่อดำเนินการแก้ไขในส่วนที่ผิดพลาดต่อไป มีสมาชิกท่านใดจะอภิปรายในวาระ 3.1 ขอพิจารณาเตรียมความพร้อมในการรับโอนสถานีสูบน้ำด้วยระบบไฟฟ้าคลองหนองโพรง จำนวน 1 แห่ง ขนาด 0.70/ลบ.ม./วินาที เชิญครับ
ที่ประชุม	(ไม่มีท่านใดอภิปราย)
ประธานสภาฯ	(นายจินดา  คงตุก)  หากไม่มีท่านใดอภิปราย ต่อไปผมจะขอมติที่ประชุมเห็นชอบญัตติขอความเห็นชอบในวาระ 3.1 ขอพิจารณาเตรียมความพร้อมในการรับโอนสถานีสูบน้ำด้วยระบบไฟฟ้าคลองหนองโพรง จำนวน 1 แห่ง ขนาด 0.70/ลบ.ม./วินาที โปรดยกมือขึ้นครับ
ที่ประชุมฯ	-มีมติเห็นชอบ 11 เสียง
	ไม่เห็นชอบ  - เสียง
	งดออกเสียง  1 เสียง
ประธานสภาฯ	(นายจินดา  คงตุก) ขอขอบคุณท่านสมาชิกมากครับที่ได้มีมติเห็นชอบเห็นชอบในวาระ        3.1 ขอพิจารณาเตรียมความพร้อมในการรับโอนสถานีสูบน้ำด้วยระบบไฟฟ้าคลองหนองโพรง จำนวน 1 แห่ง ขนาด 0.70/ลบ.ม./วินาที ครับ

	3.2 ขออนุมัติรับร่างแผนพัฒนาท้องถิ่น (พ.ศ.2561 – 2565)
	
ประธานสภาฯ	(นายจินดา  คงตุก) เรียนผู้เข้าร่วมการประชุมทุกท่าน สำหรับเรื่องเสนอเพื่อพิจารณา           ในวาระ 3.2 ขออนุมัติรับร่างแผนพัฒนาท้องถิ่น (พ.ศ.2561 – 2565)  ขอเชิญท่านนายกฯ ได้เสนอญัตติเชิญครับ  
นายกฯ                        (นายเสทือน  ถาวรนุรักษ์) กราบเรียนท่านประธานสภาที่เคารพ และท่านสมาชิก รวมทั้งผู้เข้าร่วมประชุมทุกท่าน สำหรับเรื่องที่ทางผู้บริหารต้องขอความเห็นชอบในวาระ 3.2 ขอ  อนุมัติรับร่างแผนพัฒนาท้องถิ่น (พ.ศ.2561 – 2565) ตามระเบียบกระทรวงมหาดไทยว่า  ด้วยการจัดทำแผนพัฒนาขององค์กรปกครองส่วนท้องถิ่น พ.ศ.2548 และแก้ไขเพิ่มเติม(ฉบับที่ 2) พ.ศ.2559 และที่แก้ไขเพิ่มเติม (ฉบับที่ 3) พ.ศ.2561 กำหนดให้ท้องถิ่นดำเนินการทบทวนแผนพัฒนาท้องถิ่น (พ.ศ.2561-2565) จัดทำแผนยุทธศาสตร์และ แผนพัฒนาท้องถิ่น เพื่อเป็นแนวทางในการพัฒนาท้องถิ่น โดยแผนพัฒนาท้องถิ่นในปัจจุบันซึ่งเป็นแผนพัฒนาท้องถิ่นสี่ปี(พ.ศ.2561-2564) เพื่อให้มีความสอดคล้องและเชื่อมโยงกับแผนพัฒนาจังหวัด แผนพัฒนากลุ่มจังหวัด ตลอดจนสามารถบูรณาการแผนงาน/โครงการ/กิจกรรมและงบประมาณ ในพื้นที่ได้อย่างมีประสิทธิภาพ จึงมีหนังสือซักซ้อมแนวทางการทบทวนแผนพัฒนาท้องถิ่น (พ.ศ.2561-2565) และให้องค์กรปกครองส่วนท้องถิ่นดำเนินการทบทวนแผนพัฒนาท้องถิ่น (พ.ศ.2561-2565) ให้แล้วเสร็จภายในวันที่ 15 มิถุนายน 2562 รายละเอียดปรากฏตามหนังสือจังหวัดนครศรีธรรมราช ด่วนที่สุด ที่ นศ0023.3/ว2776 ลงวันที่ 21 พฤษภาคม 2562 แนบท้ายนี้ องค์การบริหารส่วนตำบลแหลม มีความจำเป็นที่จะต้องดำเนินการทบทวนแผนพัฒนาท้องถิ่น(พ.ศ.2561-2565) เพื่อให้มีความเหมาะสมสอดคล้องกับปัญหาและความต้องการของประชาชน และเพื่อให้สามารถแก้ไขปัญหาความจำเป็นเร่งด่วน ทันต่อสถานการณ์ในปัจจุบัน อีกทั้งยังใช้เป็นกรอบในการพิจารณาจัดสรรงบประมาณประจำปี ต่อไป ขอให้นักวิเคราะห์นโยบายและแผน ได้ชี้แจงรายละเอียดต่อไป เชิญครับ
  นักวิเคราะห์ฯ	(นายสานิตย์   ปลอดจันทร์) กราบเรียนท่านประธานสภาที่เคารพ และท่านสมาชิก รวมทั้งผู้เข้าร่วมประชุมทุกท่าน ตามหนังสือจังหวัดนครศรีธรรมราช ด่วนที่สุด ที่ นศ0023.3/ว2776 ลงวันที่ 21 พฤษภาคม 2562 ได้กำหนดให้องค์กรปกครองส่วนท้องถิ่นดำเนินการทบทวนแผนพัฒนาท้องถิ่น (พ.ศ.2561-2565) ให้แล้วเสร็จภายในวันที่ 15 มิถุนายน 2562
	ซึ่งตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.2548 และแก้ไขเพิ่มเติม(ฉบับที่ 2) พ.ศ.2559 และที่แก้ไขเพิ่มเติม (ฉบับที่ 3) พ.ศ.2561  โดยให้สอดคล้องกับยุทธศาสตร์จังหวัดนครศรีธรรมราช และยุทธศาสตร์ชาติ    ซึ่งการทบทวนทบทวนแผนพัฒนาท้องถิ่น (พ.ศ.2561-2565) เป็นการนำแผนพัฒนาท้องถิ่นสี่ปี (พ.ศ.2561 – 2564) มาทบทวนใหม่ ซึ่งโครงการที่จะดำเนินการจะถูกบรรจุไว้ในปี 2563 เพื่อความสะดวกในการดำเนินการ โครงการที่ดำเนินการต่อเนื่องก็จะบรรจุลงในแผนพัฒนาท้องถิ่น พ.ศ.2564 – 2565 สำหรับโครงการต่างๆ สามารถเพิ่มเติมหรือเปลี่ยนแปลงได้ ก็มีรายละเอียดเพื่อแจ้งให้สภาฯ ทราบเพียงเท่านี้ครับ ขอบคุณครับ

ประธานสภาฯ 	(นายจินดา  คงตุก) ตามที่ท่านนายกฯ และนักวิเคราะห์นโยบายและแผน ได้เสนอ ญัตติขอความเห็นชอบใน 3.2 ขอพิจารณารับร่างแผนพัฒนาท้องถิ่น (พ.ศ.2561 – 2565) สมาชิกท่านใด จะอภิปราย เชิญเสนอได้ครับ  
ที่ประชุม	(ไม่มีท่านใดอภิปราย)
ประธานสภาฯ	(นายจินดา  คงตุก)  หากไม่มีท่านใดอภิปราย ต่อไปผมจะขอมติที่ประชุมเห็นชอบญัตติ      3.2 ขอพิจารณารับร่างแผนพัฒนาท้องถิ่น (พ.ศ.2561 – 2565) โปรดยกมือขึ้นครับ
ที่ประชุมฯ	-มีมติเห็นชอบ 11 เสียง
	ไม่เห็นชอบ  - เสียง
	งดออกเสียง  1 เสียง
ประธานสภาฯ	(นายจินดา  คงตุก) ขอขอบคุณท่านสมาชิกมากครับที่ได้มีมติเห็นชอบในวาระ                        3.2 ขอพิจารณารับร่างแผนพัฒนาท้องถิ่น (พ.ศ.2561 – 2565) เพื่อทางผู้บริหารจะนำไปสู่การปฏิบัติในโอกาสต่อไป      
ระเบียบวาระที่  4	เรื่องอื่นๆ

ประธานสภาฯ	(นายจินดา  คงตุก) ขอเรียนเชิญท่านสมาชิกท่านใด หรือผู้เข้าร่วมประชุมท่านใด มีข้อเสนอปรึกษาหารือในเรื่องใดในวาระอื่นๆ เชิญเสนอได้ครับ

เลขานุการนายกฯ	(นายจรัล  แนมไสย) เรียนท่านประธานสภาฯ ที่เคารพ ท่านสมาชิกผู้ทรงเกียรติและผู้เข้าร่วมประชุมทุกท่านครับ ในวันที่ 12 มิถุนายน 2562 กระผมได้ประชุมการควบคุมไฟป่าพรุควนเคร็ง ทะเลน้อย และปภ.จังหวัดนครศรีธรรมราช ได้เข้ามาอบรมให้ความรู้ในการดูแลไฟป่าซึ่งควรมีการบรรจุแผนพัฒนาท้องถิ่น (พ.ศ.2561 – 2565) เพื่อดำเนินการควบคุมไฟป่าในปีงบประมาณ 2563 ซึ่งปัจจุบันนี้พื้นที่ตำบลแหลมได้เป็นพื้นที่เศรษฐกิจปาล์มน้ำมันจำนวนมาก หากมีการเผาเพื่อทำการเกษตรควรแจ้งให้เจ้าหน้าที่ได้รับทราบก่อนเพื่อดำเนินการควบคุมและป้องกันซึ่งได้รับการดูแลจากประชาชนเป็นอย่างดีในการควบคุมไฟป่า ครับ ขอบคุณครับ


ประธานสภาฯ	(นายจินดา  คงตุก) ขอขอบคุณนายจรัล  แนมไสย เลขานุการนายกฯ มากครับ มีท่านสมาชิกท่านใด หรือผู้เข้าร่วมประชุมท่านใด มีข้อเสนอปรึกษาหารือในเรื่องใดในวาระอื่นๆเพิ่มเติม เชิญเสนอได้ครับ

ที่ประชุม	(ไม่มีสมาชิกท่านใดอภิปราย)
ประธานสภาฯ	(นายจินดา  คงตุก) เมื่อไม่มีท่านใดอภิปราย ต่อไปขอให้ท่านนายกฯ ได้กล่าวรายละเอียดเพื่อสรุปด้วยครับ ขอเชิญครับ

นายกฯ	(นายเสทือน  ถาวรนุรักษ์) เรียนท่านประธานสภาฯ ที่เคารพ ท่านสมาชิกผู้ทรงเกียรติและผู้เข้าร่วมประชุมทุกท่านครับ ขอขอบคุณท่านสมาชิกฯมากครับที่ได้มีมติเห็นชอบในวาระ                        เรื่องเสนอเพื่อพิจารณา สำหรับในวันที่ 14-15 มิถุนายน 2562 เป็นการดำเนินการโครงการอบรมเพิ่มประสิทธิภาพให้กับผู้บริหาร สมาชิกสภา อบต.แหลม พนักงานส่วนตำบลแหลม ลูกจ้างประจำ และพนักงานจ้าง  ประจำปี 2562 และอยากเชิญชวนทุกท่านเข้าร่วมการอบรม สำหรับการแข่งขันกีฬา – กรีฑา ตำบลแหลม ประจำปี 2562 อยากขอความร่วมมือจากทุกท่านเข้ามามีส่วนร่วม สำหรับการพัฒนาอ่างเก็บน้ำทุ่งทับในซึ่งกำลังดำเนินการซึ่งต้องดำเนินการให้เป็นไปตามระเบียบกฎหมาย และการดำเนินการพัฒนาสิ่งแวดล้อมให้สวยงามพัฒนาสวนหย่อม คูคลอง ลานออกกำลังกาย สองข้างทางสวยงาม ต่อไปครับ ขอบคุณครับ

ประธานสภาฯ	(นายจินดา  คงตุก) ขอขอบคุณท่านนายกฯ มากครับ ต่อไปสมาชิกท่านใดจะขออภิปราย หรือสอบถามเพิ่มเติมเชิญครับ

ที่ประชุมฯ	(นายอรรพล  ชุมดำ ส.อบต. หมู่ที่ 9) เรียนท่านประธานสภาฯ ที่เคารพ ท่านสมาชิกผู้ทรงเกียรติและผู้เข้าร่วมประชุมทุกท่าน ขอแจ้งให้ทางที่ประชุมได้รับทราบเรื่องถนนพื้นที่ หมู่ที่ 9 ซึ่งเกิดน้ำท่วม ทำให้รถจักรยานยนต์ไม่สามารถใช้สัญจรได้ อยากให้มีการวางท่อให้น้ำไหลได้ โดยพื้นที่ดังกล่าวอยู่ในแหล่งชุมชนจึงอยากแจ้งเพื่อดำเนินการต่อไปครับ ขอบคุณครับ

ประธานสภาฯ	(นายจินดา  คงตุก) ขอขอบคุณนายอรรพล  ชุมดำ ส.อบต. หมู่ที่ 9 มากครับที่ได้แจ้งปัญหาหมู่ที่9 เพื่อดำเนินการพัฒนาปรับปรุง ต่อไปสมาชิกท่านใดจะขออภิปราย หรือสอบถามเพิ่มเติมเชิญครับ

ที่ประชุม	(ไม่มีสมาชิกท่านใดอภิปราย)
ประธานสภาฯ	(นายจินดา  คงตุก) หากไม่มีท่านใดอภิปรายวันนี้ผมขอขอบคุณสมาชิกทุกท่านตลอดจนคณะผู้บริหาร และผู้ที่เข้าร่วมประชุมทุกท่าน ผมขอปิดการประชุมครับ






ปิดประชุมเวลา ๑๒.๐๐ น.                                                                                                     
		             		ลงชื่อ           เกษม    จิตรานนท์    ผู้บันทึกรายงานการประชุม
                                                                          ( นายเกษม    จิตรานนท์ )                                                                                                                                                     
                                                            	เลขานุการสภาองค์การบริหารส่วนตำบลแหลม         		                  
                                                                                                                                                                                                                                                                                                                                               	                       	 	ลงชื่อ          จินดา  คงตุก        ผู้ตรวจรายงานการประชุม
                                                                           ( นายจินดา    คงตุก )
                                                               ประธานสภาองค์การบริหารส่วนตำบลแหลม



   ลงชื่อ              สังคม  พลายด้วง                	ประธานกรรมการตรวจรายงานการประชุม
                     ( นายสังคม  พลายด้วง )
      สมาชิกสภาองค์การบริหารส่วนตำบลแหลม หมู่ที่ ๖

   ลงชื่อ                อรรถพล  ชุมดำ                  กรรมการตรวจรายงานการประชุม
                      ( นายอรรถพล  ชุมดำ )
     สมาชิกสภาองค์การบริหารส่วนตำบลแหลม หมู่ที่ ๙

   ลงชื่อ            เทียนชัย  หนูยิ้มซ้าย        		เลขานุการตรวจรายงานการประชุม
                   ( นายเทียนชัย  หนูยิ้มซ้าย )
     สมาชิกสภาองค์การบริหารส่วนตำบลแหลม หมู่ที่ ๕	




	

สภาองค์การบริหารส่วนตำบลแหลม รับรองรายงานการประชุมในคราวสมัยสามัญ สมัยที่ 2 ครั้งที่ 1 ประจำปี พ.ศ.2562 	
เมื่อวันที่.........เดือน.........................พ.ศ.......................

			
